Protector Forsikring

Protector Forsikring ASA er et norsk multinasjonalt forsikringsselskap med hovedkontor i Oslo. Selskapet ble grunnlagt i 2004 av Jostein Sørvoll.

Selskapet ble stiftet etter at forsikringsselskapet Zurich Protector Forsikring AS ble lagt ned; dette hadde røtter tilbake til 1917 da det ble etablert under navnet Norske Private Assurandører A/S. I perioden 1945 til 1997 bar dette selskapet navnet Protector Forsikring.

I 2013 hadde selskapet mer enn 50 prosent av markedet for eierskifteforsikring i Norge. Selskapet tilbyr også skadeforsikring og ansvarsforsikring.

Boligblokken Grenfell Tower i London som brant ned i juni 2017 var forsikret gjennom Protector Forsikring. Erstatningskravet er estimert til over en halv milliard norske kroner.

Ole Gustav Gjekstad, tidligere trener for Larvik Håndballklubb, tiltrådte i 2015 som direktør for prestasjonsutvikling i Protector Forsikring. Selskapet har vært sponsor for håndballklubben i en årrekke og tidligere administrerende direktør Sverre Bjerkeli er også tidligere landslagsspiller i håndball. Henrik Høye er administrerende direktør for selskapet fra 15. juni 2021.

Referanser

Eksterne lenker 
 

Norske forsikringsselskaper
Selskaper etablert i 2004
Selskaper notert på Oslo Børs